Tehnična navodila avtorjem

Prispevke (v eni od različic urejevalnika besedil Word for Windows; pisava: Arial; velikost pisave: 12) pošiljajte po elektronski pošti (cogito@zgnl.si).

Slikovno in grafično gradivo (preglednice, grafični prikazi, slike) priložite prispevku in v izpisu označite kam sodi. Podnapisi k fotografijam, skicam ipd. naj bodo vključeni v glavno besedilo.

Obseg prispevkov: razprave, analize in prikazi do 15 000 znakov, utrinki iz prakse, ocene in informacije pa do 7000 znakov. Besedila, ki so bila pripravljena kot seminarske, diplomske in druge naloge ali referati, priredite za objavo v reviji, tj. preoblikujte jih v članek. Ocenam knjig in drugih publikacij priložite posnetek naslovnice in navedite natančne biografske podatke o publikaciji (avtor/-ji, založba, leto izida, ISBN, obseg – število strani itn.).

Obsežnejšim prispevkom (razprave, analize) priložite povzetek (do 8 vrstic) v slovenščini in angleščini.

Reference v besedilu naj bodo v obliki: (Brajša, 1993), ob navajanju strani pa (Brajša, 1993: 12).

Opombe v besedilu označite z zaporednimi številkami in jih razvrstite pod besedilom.

Literaturo navajajte na koncu prispevka, npr.:

* knjiga: Brajša, Pavao (1993) Pedagoška komunikologija. Ljubljana: Glota Nova.
* članek: Novak, Helena (1997). Projektno učno delo in prenova osnovne šole. V: Vzgoja in izobraževanje, 2, 4-7.
* prispevek v zborniku: Bečaj, Janez (1996). Doseganje popolne kakovosti – cilj za naslednjo petletko? V: Kakovost preduniverzitetnega izobraževanja, Maribor: Zavod Republike Slovenije za šolstvo.
* spletne strani: avtorstvo ali vir, leto izida ali objave. *Naslov spletne strani ali spletnega dokumenta*. [vrsta medija] (Datum posodobitve, če je na voljo) Dostopno na: spletni naslov ali URL [Datum dostopa].

Uredniški odbor samostojno in neodvisno odloča o objavi posameznega prispevka, s tem da upošteva merila za uvrstitev prispevka v revijo. Vse prispevke člani uredniškega odbora preberejo, ocenijo in vsebinsko obravnavajo na sejah.